கேள்வி: பிரு சிங் - ஆரம்ப கால வாழ்க்கை குறித்து விரிவாக சொல்லுங்கள்.
பதில்: பிரு சிங் மே 20, 1918 அன்று ராஜஸ்தான் ஜுன்ஜுனு, பெரி கிராமத்தில் பிறந்தார். அவர் லால் சிங்கின் மகன் ஆவார். அவரது குடும்பத்தில் ஏழு குழந்தைகள்-மூன்று சகோதரர்கள் மற்றும் நான்கு சகோதரிகள்-சிங் இளைய மகன் ஆவார். ஒரு சிறுவனாக, சிங் இருந்தபோது, எப்போதுமே பள்ளியை விரும்பவில்லை. ஏனெனில் பள்ளியில் இருந்த தடைசெய்யப்பட்ட சூழலை அவரால் சமாளிக்க முடியவில்லை. ஒரு நாள், தனது வகுப்பு தோழர்களுடன் சண்டையிட்டதற்காக இவரது வகுப்பு ஆசிரியர் கடிந்து கொண்டதால், சிங் பள்ளியை விட்டு ஓடிவிட்டார். அதன் பிறகு, இவர் ஒருபோதும் பள்ளிக்குத் திரும்பவில்லை. பின்னர், சிங் தனது பெற்றோருக்கு அவர்களின் பண்ணையில் தொடர்ந்து உதவி செய்தார். மேலும் நன்கு கட்டமைக்கப்பட்ட உடலமைப்புடன் அழகான இளைஞராக வளர்ந்தார். உள்ளூர் இந்திய விளையாட்டான ஷிகர் அவருக்கு மிகவும் பிடித்த விளையாட்டாக இருந்தது. சிங் தனது குழந்தைப் பருவத்திலிருந்தே இராணுவத்தில் சேர விரும்பினாலும், பதினெட்டு வயதில் இராணுவத்தில் ஏற்றுக்கொள்ளப்படுவதற்கு முன்பு, அவர் மிகவும் இளமையாக இருந்ததால், இரண்டு முறை நிராகரிக்கப்பட்டார்.